CELEX: 62010CN0362
Language: ro
Date: 2010-07-20 00:00:00
Title: Cauza C-362/10: Acțiune introdusă la 20 iulie 2010 — Comisia Europeană/Republica Polonă

6.11.2010   
            
            
               RO
            
            
               Jurnalul Oficial al Uniunii Europene
            
            
               C 301/4
            
         Acțiune introdusă la 20 iulie 2010 — Comisia Europeană/Republica Polonă
   (Cauza C-362/10)
   ()
   2010/C 301/06
   Limba de procedură: poloneza
   
      Părțile
   
   
      Reclamantă: Comisia Europeană (reprezentanți: S. La Pergola și K. Herrmann)
   
      Pârâtă: Republica Polonă
   
      Concluziile reclamantei
   
   
               —
            
            
               Constatarea faptului că, prin neadoptarea tuturor actelor cu putere de lege și actelor administrative necesare pentru a transpune în mod corect articolele 2, 3, 4, 6, 7, 8, 10 și 11 din Directiva 2003/98/CE a Parlamentului European și a Consiliului din 17 noiembrie 2003 privind reutilizarea informațiilor din sectorul public (1), Republica Polonă nu și-a îndeplinit obligațiile care îi revin în temeiul acestor dispoziții ale directivei.
            
         
               —
            
            
               obligarea Republicii Polone la plata cheltuielilor de judecată.
            
         
      Motivele și principalele argumente
   
   Potrivit opiniei reclamantei, Republica Polonă nu a adoptat până în prezent măsurile naționale pentru a transpune în mod corect Directiva 2003/98/CE în dreptul național. Legea din 6 septembrie 2001 privind accesul la informațiile publice (Ustawa z 6 września 2001 r. o dostępie do informacji publicznej) comunicată Comisiei nu privește reutilizarea informațiilor din sectorul public, întrucât nici măcar nu definește noțiunea „reutilizare”. Deja numai din acest motiv drepturile și obligațiile din această lege nu ar putea constitui o transpunere corectă a Directivei 2003/98.
   
      (1)  JO L 345, p. 90, Ediție specială, 13/vol. 41, p. 73.